Jandarmeria Sălaj a realizat un videoclip de promovare a Centenarului Marii Uniri, însă reacțiile oamenilor nu au fost deloc cele așteptate.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

În clipul publicat pe pagina de Facebook a Jandarmeriei Sălaj, doi jandarmi se contrazic cu privire la niște pietre așezate pe jos, sub forma cifrei 6...sau 9. Clipul de 36 de secunde se închieie cu o fetiță, îmbrăcată în portul național, care reașează pietrele pentru a forma numărul 100. „Gândiți românește”, spune fetița la final.

Clipul a fost criticat însă pe rețeaua de socializare, iar utilizatorii remarcă faptul că videoclipul nu are sens. Jandarmeria Sălaj pare să fi șters zeci de comentarii lăsate de oameni la clipul respectiv.

„Ce a vrut să spună autorul?”, „Bună dimineața pentru toată lumea, mai puțin pentru Jandarmerie, unde-i oricum noaptea minții”, „Nici nu știu ce e mai greșit în acest video, dar apreciez sunetul ăla de mașină de scris. Cam din epoca aia în care se află Jandarmeria Română”, „Las asta aici..în caz că Netflixu' nu e suficient pe seara asta”, „Probabil cea mai WTF chestie pe care o să o vedeți azi”, „Filmulețul ăsta isteț cu 69 l-ai văzut? Așa gândim noi românește! De ce românește e cu R mare? De ce jandarmul în tricou vorbește la plural? De ce 69? Cum a înmulțit fetița pietrele? De ce e întors 100?”, „Să treacă odată Centenarul și să se oprească această efervescență «creativă». Se chinuie și ei, ne chinuim și noi”, sunt doar câteva dintre comentariile celor care au redistribuit clipul video.